CELEX: 22021D0305
Language: bg
Date: 2018-09-21 00:00:00
Title: Решение на Съвместния комитет на ЕИП № 191/2018 от 21 септември 2018 година за изменение на приложение II (Технически правила, стандарти, изпитвания и сертифициране) към Споразумението за ЕИП [2021/305]

4.3.2021   
               
               
                  BG
               
               
                  Официален вестник на Европейския съюз
               
               
                  L 75/27
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 191/2018
         от 21 септември 2018 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2021/305]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Препоръка (ЕС) 2017/1936 на Комисията от 18 октомври 2017 г. за незабавни мерки за предотвратяване на злоупотребата с прекурсори на взривни вещества (1)следва да бъде включена в Споразумението за ЕИП.
                  
               
                     (2)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 6 (Регламент (ЕС) № 98/2013 на Европейския парламент и на Съвета) от глава XXIX на приложение II към Споразумението за ЕИП се добавя следното:
            
                         
                     
                     
                        „АКТОВЕ, КОИТО СЕ ВЗЕМАТ ПРЕДВИД ОТ ДОГОВАРЯЩИТЕ СЕ СТРАНИ
                        
                     
                  Договарящите се страни вземат под внимание следните актове:
            
                        1.
                     
                     
                        
                           32017 H 1936: Препоръка (ЕС) 2017/1936 на Комисията от 18 октомври 2017 г. за незабавни мерки за предотвратяване на злоупотребата с прекурсори на взривни вещества (ОВ L 273, 24.10.2017 г., стр. 12).“
                     
                  
         
            Член 2
            Текстът на Препоръка (ЕС) 2017/1936 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
         
         
            Член 3
            Настоящото решение влиза в сила на 22 септември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 21 септември 2018 година.
            
               
                  За Съвместния комитет на ЕИП
               
               
                  Председател
               
               Oda Helen SLETNES
            
         
         
            (1)  ОВ L 273, 24.10.2017 г., стр. 12.
         
            (*1)  Без отбелязани конституционни изисквания.